Подписване на актове, приети по процедурата на съвместно вземане на решение: вж. протокола

Daniel Cohn-Bendit
(FR) Г-н председател, вчера литовският парламент гласува в подкрепа на закон относно хомосексуалността, осведомяването относно хомосексуалността и бисексуалността. Президентът на Литва вече беше отказал да подпише този закон. Той беше върнат в парламента. Този закон е в пряко противоречие с Хартата на основните права на Европейския съюз и с член 6, параграф 1 от Договора от Лисабон.
Призовавам Ви, г-н председател, от името на Парламента, да изразите протест срещу този закон в името на европейските ценности, тъй като Хартата на основните права, така, както е възпроизведена в Договора от Лисабон, предвижда забрана на дискриминацията по отношение на сексуалната ориентация, а този закон е проява на дискриминация срещу сексуалните малцинства.
От името на Парламента Ви призовавам да отправите писмено изявление до литовския парламент, в което да заявите, че този закон е в противоречие с общата идея на Европа.
(Ръкопляскания)
Председател
Благодаря. Продължаваме с представяне на реда на работа.
Daniel Cohn-Bendit
(FR) Г-н председател, можете ли да ми кажете дали ще предприемете действия или не? Помолих Ви да направите нещо, би следвало да ми кажете дали ще го направите или не. Това Ви попитах.
Председател
Ще се информирам какво е приел парламентът на Литва и след това ще реша как да постъпя. Ще Ви държа в течение по този въпрос.
